  Константин Вознесенских Майя Бывальцева 12-тӥ куартолэзе Удмуртиын коронавируслы 1 сюрс 105 эскеронъёс ортчытӥзы, 38 муртлэсь висёнэз шараязы, соос пӧлын 14 аресозь ньыль пиналъёс но 65 арессэс ортчем 18 арлыдоос. 38 адямиез эмъяськонниосы интыязы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 2 сюрс 679 адямиез эмчиос чакласа возё.  Эмъяськонниын кыллись 131 висисьёслэн тазалыксы шоро-куспо лыдъяське, 19 муртлэн – секыт, куатез со пӧлысь тыосты шокатӥсь аппарат борды итэмын.  30 адями висёнэз вормиз. Улонысь кошкемъёс ӧвӧл. 13-тӥ куартолэзьлы Удмуртиын коронавирусэн черлан 166 сюрс 356 учыр лабораториосын зэматэмын. 161 сюрс 861 мурт йӧназ, 4 сюрс 24 адями улонысь кошкиз.  697 сюрс 478 мурт вакцинациез орчиз, со пӧлысь 557 сюрс 63 адями кыкетӥ компонентсэ но басьтӥз. 150 сюрс 819 адями ревакцинациез ортчиз. Тегъёс: Тазалык висён коронавирус Ижкар Удмуртия  